ddrg/super_eurlex huggingface dataset:
(3)

Kommissionen modtog i 2009 klager vedrørende flere finanspolitiske foranstaltninger, der var blevet indrømmet ved lov 3755/2009 (»loven«) til koncessionshaveren af en del af Piræus havn, nemlig Cosco og dets datterselskab PCT (2). Disse fritagelser vedrører den oprindelige koncession, der blev tildelt i 2008. Den 11. juli 2012 indledte Kommissionen en formel undersøgelsesprocedure, der rejste tvivl om disse skattefritagelser (»åbningsafgørelsen«) (3). Den 23. marts 2015 afsluttede Kommissionen den formelle undersøgelsesprocedure og fandt, at følgende foranstaltninger udgjorde ulovlig og uforenelig statsstøtte (4): — fritagelse for indkomstbeskatning af påløbne renter indtil den dato, hvor pier III tages i brug — ret til refusion af momstilgodehavende, uanset om kontraktgenstanden er færdiggjort, definition af begrebet »investeringsgode« med hensyn til momsbestemmelser, ret til udestående renter fra den første dag efter den 60. dag efter ansøgningen om momsrefusion — underskudsfremførsel uden tidsbegrænsning — valgfrihed mellem tre afskrivningsmetoder vedrørende investeringsomkostningerne til ombygning af pier II og opførelse af pier III — fritagelse for betaling af stempelafgift på låneaftaler og enhver tillægsaftale om finansiering af projektet — fritagelse for skatter, stempelafgifter, bidrag og andre rettigheder til fordel for staten eller tredjemand, for så vidt angår kontrakter mellem kreditorerne i de låneaftaler, hvorved forpligtelserne og de deraf resulterende rettigheder overføres — fritagelse for betaling af stempelafgifter for enhver kompensation, som havnemyndigheden i Piræus (»PPA«) måtte give PCT under koncessionsaftalen, og som er uden for anvendelsesområdet for momsloven — beskyttelse i henhold til den særlige ordning for udenlandske investeringer.
(2)

Den 15. december 2016 vedtog Medlemsstatsudvalget sin udtalelse (2) om bilag XV-dossieret. Selv om et flertal af medlemmerne af Medlemsstatsudvalget mente, at TMA opfylder betingelserne for identifikation som et særligt problematisk stof i overensstemmelse med artikel 57, litra f), i forordning (EF) nr. 1907/2006, blev der ikke opnået enstemmighed i Medlemsstatsudvalget. Tre medlemmer afholdt sig fra at stemme. Tre medlemmer var af den opfattelse, at der ikke er tilstrækkelig videnskabelig dokumentation for TMA's sandsynlige alvorlige virkninger for menneskers sundhed, der er problematiske i samme grad som virkningerne af de andre stoffer, der er anført i artikel 57, litra a)-e), i forordning (EF) nr. 1907/2006. De tre medlemmer udtrykte tvivl om typen af sundhedsmæssige virkninger ved TMA samt alvorligheden af virkningerne, irreversibiliteten af virkningerne og forsinkelsen af de sundhedsmæssige virkninger, de sociale overvejelser, som er knyttet til virkningen af TMA, samt det faktum, at det ikke er muligt at fastsætte et sikkert niveau for eksponering for TMA.
(91)

På denne baggrund mener Kommissionen, at HDS' risiko for misligholdelse af lån, som der ikke var stillet sikkerhed for, fra og med 2007 var så høj, at virksomheden i mangel af statsgarantierne ikke kunne have fået sådanne lån på markedet. Faktisk ville ingen långiver på markedet, som fik forelagt HDS' finansielle data for perioden 2007-2011 og dens misligholdelseshistorik, have indvilget i at stille nogen finansiering til rådighed for HDS uden en solid garanti eller sikkerhedsstillelse, da enhver långiver ville forvente, at denne finansiering i sidste ende ville være tabt. Ligeledes ville ingen garant på markedet efter 2007 have givet långiverne en garanti for lånene til HDS uden en forudgående engangspræmie på 100 % af lånets hovedstol, der fuldt ud sikrede mod de tab, som garanten med sikkerhed ville lide, når HDS før eller siden misligholdt lånene. Derfor udgør støtteelementet i de statsgarantier, som blev ydet til HDS i perioden 2007-2011, en engangsgarantipræmie svarende til hele hovedstolen i de garanterede lån, der skulle betales på forhånd, når hver enkelt garanti blev stillet, minus den garantipræmie, som HDS faktisk betalte for hvert lån (19).
(5)

Det er nødvendigt at fastlægge proceduremæssige ordninger for Unionens deltagelse i forvaltningen af samarbejdsmemorandum NAT-I-9406A mellem Amerikas Forenede Stater og Den Europæiske Union vedrørende lufttrafikstyringsmodernisering, forskning og udvikling inden for civil luftfart samt global interoperabilitet (»samarbejdsmemorandum NAT-I-9406A«), som findes i addendummet til ændring 1 og erstatter samarbejdsmemorandum NAT-I-9406
(6)

ECB skal som den kompetente myndighed vedtage et betydeligt antal afgørelser om kapitalgrundlag hvert år. For at lette beslutningstagningsprocessen er en delegeret afgørelse nødvendig for at kunne vedtage sådanne afgørelser. Den Europæiske Unions Domstol har fastslået, at delegation af kompetence er nødvendig for at gøre det muligt for en institution, som skal træffe et betydeligt antal afgørelser, at udføre sine opgaver. Ligeledes har den anerkendt behovet for at sikre, at de besluttende organer kan udføre deres opgaver, hvilket er i overensstemmelse med det princip, der gælder for enhver institutionel ordning (5).
(2)

Forslaget til borgerinitiativ har følgende hovedmålsætninger: »Det er vores mål at skabe en platform, der vil gøre det muligt for alle europæiske borgere at deltage i dette initiativ, og som vil gøre det muligt at nå ud til flertallet af britiske borgere (herunder dem, der er bosiddende i EU, og som reelt blev frataget retten til at stemme ved den oprindelige folkeafstemning), således at alle britiske borgere får mulighed for at give deres mening til kende.«
(1)

I overensstemmelse med Det Europæiske Råds afgørelse 2010/223/EU (4) udløber embedsperioden for Vítor CONSTÂNCIO, næstformand for Den Europæiske Centralbank, den 31. maj 2018, og det er derfor nødvendigt at udnævne en ny næstformand for Den Europæiske Centralbank.
DA Den Europæiske Unions Tidende L 82/8

KOMMISSIONENS GENNEMFØRELSESAFGØRELSE (EU) 2018/499

af 20. marts 2018

om oprettelse af den europæiske infrastruktur for åbne screeningplatforme inden for kemisk biologi, et konsortium for en europæisk forskningsinfrastruktur (EU-OPENSCREEN ERIC)

(meddelt under nummer C(2018) 1482)

(Kun den engelske, den finske, den lettiske, den polske, den spanske, den svenske, den tjekkiske og den tyske udgave er autentiske)

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 723/2009 af 25. juni 2009 om fællesskabsrammebestemmelser for et konsortium for en europæisk forskningsinfrastruktur (ERIC) (1), særlig artikel 6, stk. 1, litra a), og

ud fra følgende betragtninger:

(1) Tjekkiet, Finland, Tyskland, Letland, Norge, Polen og Spanien har anmodet Kommissionen om at oprette den europæiske infrastruktur for åbne screeningplatforme inden for kemisk biologi, et konsortium for en europæisk forskningsinfrastruktur (EU-OPENSCREEN ERIC). De har aftalt, at Tyskland bliver værtsmedlemsstat for EU-OPENSCREEN ERIC.

(2) Forordning (EF) nr. 723/2009 er blevet indarbejdet i aftalen om Det Europæiske Økonomiske Samarbejdsområde (EØS) ved Det Blandede EØS-Udvalgs afgørelse nr. 72/2015 (2).

(3) Kommissionen har i henhold til artikel 5, stk. 2, i forordning (EF) nr. 723/2009 evalueret ansøgningen og konkluderet, at den opfylder betingelserne i denne forordning.

(4) Foranstaltningerne i denne afgørelse er i overensstemmelse med udtalelse fra det udvalg, der er nedsat ved artikel 20 i forordning (EF) nr. 723/2009 —

VEDTAGET DENNE AFGØRELSE:

Artikel 1

1. Herved oprettes den europæiske infrastruktur for åbne screeningplatforme inden for kemisk biologi, et konsortium for en europæisk forskningsinfrastruktur benævnt »EU-OPENSCREEN ERIC«.

2. De væsentlige elementer i vedtægten for EU-OPENSCREEN ERIC er angivet i bilaget.

Artikel 2

Denne afgørelse er rettet til Den Tjekkiske Republik, Forbundsrepublikken Tyskland, Kongeriget Norge, Kongeriget Spanien, Republikken Finland, Republikken Letland og Republikken Polen.

Udfærdiget i Bruxelles, den 20. marts 2018. På Kommissionens vegne Carlos MOEDAS Medlem af Kommissionen

(1) EUT L 206 af 8.8.2009, s. 1.

(2) Det Blandede EØS-Udvalgs afgørelse nr. 72/2015 af 20. marts 2015 om ændring af protokol 31 til EØS-aftalen om samarbejde på særlige områder ud over de fire friheder (EUT L 129 af 19.5.2016, s. 85).
(2)

Nederlandene anmodede ved brev af 19. August 2015 om, at Sultanatet Oman anerkendes. Kommissionen har efter denne anmodning kontaktet de omanske myndigheder med henblik på at foretage en vurdering af ordningerne for uddannelse og udstedelse af kvalifikationsbeviser i Sultanatet Oman for at kunne fastslå, om Sultanatet Oman overholder alle kravene i STCW-konventionen, og om der er truffet passende forholdsregler til at forebygge svig i forbindelse med kvalifikationsbeviser. Det blev forklaret, at vurderingen ville bygge på et informationskontrolbesøg foretaget af eksperter fra Det Europæiske Agentur for Søfartssikkerhed (»agenturet«).
(4)

Af transportmarkedsundersøgelsen, som indgår i hensigtserklæringen, fremgår det, at udvidelsen forventes at medføre større mængder internationalt jernbanegods og skabe mulighed for at overflytte trafik fra vej til jernbane ved at skabe en kortere rute til og fra de franske havne ved Middelhavet for varer og råmaterialer, der ankommer til eller forlader Schweiz, hvilket vil medføre væsentlige socioøkonomiske fordele i form af nedbragte kulstofemissioner og mindre trafikbelastning.
(7)

Kommissionen opfordrede fabrikanten og distributøren i Danmark til at fremsætte deres bemærkninger til den af de danske myndigheder trufne foranstaltning. I sit svar anførte fabrikanten, Composite Scandinavia AB, at beslutningen var uberettiget som følge af en fejlvurdering af den risiko, som produkterne udgør, samt at produkterne opfyldte samtlige relevante sikkerhedskrav. Ifølge fabrikanten var en uhensigtsmæssig brug af produkterne eller en eksponering for direkte ild ikke bevis for, at selve produkterne udgjorde en alvorlig risiko. Distributøren, Primagaz Danmark A/S, satte også spørgsmålstegn ved de danske myndigheders beslutning.
(4)

Den 26. december 2017 modtog Kommissionen i overensstemmelse med artikel 55, stk. 1, tredje afsnit, i forordning (EU) nr. 528/2012 en begrundet anmodning fra de franske myndigheder om forlængelse af foranstaltningen. Grundlaget for den begrundede anmodning var betænkeligheder ved, at fyrreprocessionsspinderlarver — i betragtning af virkningerne på menneskers og dyrs sundhed og sommetider med alvorlige følger — kan bringe menneskers og dyrs sundhed i fare, samt den anslåede størrelse af den berørte befolkning. De alternativer, der er tilgængelige i Frankrig til bekæmpelse af fyrreprocessionsspinderlarver (mekaniske bekæmpelsesmetoder, nemlig manuel ødelæggelse af tilholdssteder eller mekaniske fælder, kemiske bekæmpelsesmetoder og biologiske bekæmpelsesmetoder, nemlig anbringelse af et stort antal mejseredekasser), er ifølge de franske myndigheder ikke tilstrækkeligt effektive til at håndtere meget store populationer af fyrreprocessionsspinderlarver i Frankrig. Endvidere er ingen af disse alternativer egnede til behandling af områder som for eksempel byparker eller skove og skovområder, der forvaltes af regionale og lokale myndigheder. De franske myndigheder er derfor af den opfattelse, at det biocidholdige produkt Phéro-Ball Pin fortsat er nødvendigt til bekæmpelse af fyrreprocessionsspinderlarver og dæmmer op for den fare, som disse larver udgør for menneskers og dyrs sundhed.
(3)

Det samlede beløb for de årlige tilsynsgebyrer for 2018 bør beregnes som summen af a) de anslåede årlige udgifter til tilsynsopgaver i 2018, baseret på det godkendte budget for ECB for 2018, under hensyntagen til den forventede udvikling i ECB's anslåede årlige udgifter, som var kendt på tidspunktet for vedtagelsen af denne afgørelse, og b) et eventuelt overskud eller underskud fra 2017.
(2)

PRIMA har til formål at gennemføre et fælles program for at opbygge forsknings- og innovationskapacitet og udvikle viden og fælles innovative løsninger til agrofødevaresystemer for at gøre dem bæredygtige og til integreret vandforsyning og -forvaltning i Middelhavsområdet, at gøre disse systemer og denne forsyning og forvaltning mere modstandsdygtige over for klimaændringer samt mere virkningsfulde, omkostningseffektive og miljømæssigt og socialt bæredygtige og at bidrage til at løse problemer relateret til vandknaphed, fødevaresikkerhed, ernæring, sundhed, trivsel og migration på et tidligt stade.
3.

Efter seks møder (mellem september 2010 og juli 2011), som resulterede i indgåelse af en aftale i form af en protokol den 11. juli 2011, har parterne aftalt at afvikle 25 præferentielle underpositioner for landbrugsprodukter i associeringsaftalens protokol nr. 2 og to underpositioner for forarbejdede landbrugsprodukter i protokol nr. 5 vedrørende eksport fra EU til Algeriet og at begunstige EU med en tilsvarende effekt for tabet af toldafgifter for de europæiske operatører ved at forhøje to eksisterende præferentielle toldunderpositioner inden for landbrug: hornkvæg, levende, racerene avlsdyr og blød hvede, dog ikke til udsæd. Nærmere oplysninger om disse ændringer findes i bilaget nedenfor.
c)

De har oprindelse i andre områder end dem, der er omhandlet i litra a) og b), og de overholder følgende betingelser: i) Planterne er blevet produceret på et produktionsareal, der er registreret og under tilsyn af den nationale plantesundhedsmyndighed i oprindelseslandet. ii) Der er foretaget officielle inspektioner på produktionsarealet inden for de sidste tre måneder forud for eksporten, og ingen forekomst af skadegøreren er konstateret på planterne. iii) Forud for deres eksport har planterne været genstand for en officiel inspektion, og de er fundet frie for skadegøreren. iv) Oplysninger, der sikrer sporbarheden af planterne til deres produktionsareal, er blevet sikret under deres flytning forud for eksporten. v) Planterne er blevet produceret på et produktionsareal, hvor der er sørget for fuldstændig fysisk beskyttelse mod indslæbning af skadegøreren.
(4)

Medlemsstatsudvalget anerkendte enstemmigt, at der for DCHP foreligger videnskabelig dokumentation om hormonforstyrrende aktivitet og om sammenhængen mellem denne aktivitet og skadelige virkninger for menneskers sundhed, samt at stoffet kan betragtes som hormonforstyrrende for menneskers sundhed, da det falder ind under WHO/IPCS-definitionen af et hormonforstyrrende stof.
2)

Følgende indsættes efter punkt 10i (Europa-Parlamentets og Rådets direktiv 2013/34/EU): »10j. 32014 R 0537: Europa-Parlamentets og Rådets forordning (EU) nr. 537/2014 af 16. april 2014 om specifikke krav til lovpligtig revision af virksomheder af interesse for offentligheden og om ophævelse af Kommissionens afgørelse 2005/909/EF (EUT L 158 af 27.5.2014, s. 77), som berigtiget ved EUT L 170 af 11.6.2014, s. 66. Retningslinjerne for EFTA-staternes deltagelse i overensstemmelse med aftalens artikel 101: EFTA-staternes kompetente myndigheder, som er omhandlet i artikel 32, stk. 1, i direktiv 2006/43/EF, er berettiget til at deltage fuldt ud i Udvalget af Europæiske Revisionstilsynsmyndigheder (CEAOB) på samme betingelser som EU-medlemsstaternes kompetente myndigheder, men uden stemmeret. Medlemmer fra EFTA-staterne kan ikke komme i betragtning til at varetage formandskabet for CEAOB i henhold til artikel 30, stk. 6. Forordningens bestemmelser gælder i forbindelse med denne aftale med følgende tilpasninger: a) Ordene »EU-lovgivning eller national lovgivning« ændres til ordene »EØS-aftalen eller national lovgivning«, og ordene »EU-ret eller national ret« ændres til ordene »EØS-aftalen eller national ret«. b) I artikel 41 for så vidt angår EFTA-staterne: i) ordene »den 17. juni 2020« skal læses som »seks år efter datoen for ikrafttrædelsen af Det Blandede EØS-Udvalgs afgørelse nr. …/… af … [denne afgørelse]«. ii) ordene »den 17. juni 2023« skal læses som »ni år efter datoen for ikrafttrædelsen af Det Blandede EØS-Udvalgs afgørelse nr. …/… af … [denne afgørelse]«. iii) ordene »den 16. juni 2014« skal læses som »datoen for ikrafttrædelsen af Det Blandede EØS-Udvalgs afgørelse nr. …/… af … [denne afgørelse]«. iv) ordene »den 17. juni 2016« skal læses som »to år efter datoen for ikrafttrædelsen af Det Blandede EØS-Udvalgs afgørelse nr. …/… af … [denne afgørelse]«. c) I artikel 44, for så vidt angår EFTA-staterne, skal ordene »den 17. juni 2017« læses som »et år efter datoen for ikrafttrædelsen af Det Blandede EØS-Udvalgs afgørelse nr. …/… af … [denne afgørelse]«.«
(5)

Det fremgår af disse udtalelser, at biocidholdige produkter, som anvendes til produkttype 1, 5 og 6, og som indeholder PHMB (1415; 4,7), ikke kan forventes at opfylde de krav, der er fastlagt i artikel 19, stk. 1, litra b), i forordning (EU) nr. 528/2012. Der blev for nævnte produkttyper konstateret uacceptable risici i de scenarier, hvor der blev foretaget en vurdering af risikoen for menneskers sundhed og for miljøet.
DA Den Europæiske Unions Tidende L 102/11

RÅDETS AFGØRELSE (EU) 2018/616

af 17. april 2018

om den holdning, der skal indtages på Den Europæiske Unions vegne i Det Blandede EØS-Udvalg til en ændring af bilag XIII (Transport) til EØS-aftalen

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 91 og 172 sammenholdt med artikel 218, stk. 9,

under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,

under henvisning til forslag fra Europa-Kommissionen, og

ud fra følgende betragtninger:

(1) Aftalen om Det Europæiske Økonomiske Samarbejdsområde (2) (»EØS-aftalen«) trådte i kraft den 1. januar 1994.

(2) I henhold til EØS-aftalens artikel 98 kan Det Blandede EØS-Udvalg træffe afgørelse om at ændre bl.a. bilag XIII (Transport) til EØS-aftalen.

(3) Kommissionens forordning (EU) nr. 1305/2014 (3) skal indarbejdes i EØS-aftalen.

(4) Bilag XIII (Transport) til EØS-aftalen bør derfor ændres.

(5) Den holdning, der skal indtages på Unionens vegne i Det Blandede EØS-Udvalg, bør derfor baseres på det udkast til afgørelse, der er knyttet til nærværende afgørelse —

VEDTAGET DENNE AFGØRELSE:

Artikel 1

Den holdning, der skal indtages på Unionens vegne i Det Blandede EØS-Udvalg til den foreslåede ændring af bilag XIII (Transport) til EØS-aftalen, skal baseres på det udkast til Det Blandede EØS-Udvalgs afgørelse, der er knyttet til nærværende afgørelse.

Artikel 2

Denne afgørelse træder i kraft på dagen for vedtagelsen.

Udfærdiget i Luxembourg, den 17. april 2018. På Rådets vegne E. ZAHARIEVA Formand

(1) EFT L 305 af 30.11.1994, s. 6.

(2) EFT L 1 af 3.1.1994, s. 3.

(3) Kommissionens forordning (EU) nr. 1305/2014 af 11. december 2014 om den tekniske specifikation for interoperabilitet gældende for delsystemet Trafiktelematik for godstrafikken i jernbanesystemet i Den Europæiske Union og om ophævelse af forordning (EF) nr. 62/2006 (EUT L 356 af 12.12.2014, s. 438).
(3)

Portugal forklarede endvidere efter at have analyseret den af NETJETS forelagte sikkerhedsrisikovurdering og de foreslåede afbødende foranstaltninger, at det i dette tilfælde med andre midler er muligt at opnå et sikkerhedsniveau svarende til det niveau, der opnås ved anvendelse af OPS 1.1100, punkt 1.1, litra b). Desuden forklarede Portugal, at den påtænkte godkendelse er betinget af, at NETJETS træffer visse afbødende foranstaltninger, som NETJETS allerede har gennemført i henhold til punkt ORO.FTL.120 i bilag III til Kommissionens forordning (EU) nr. 965/2012 (2).
(5)

Det fremgår af denne udtalelse, at biocidholdige produkter, som anvendes til produkttype 3, og som indeholder chlorophen, ikke kan forventes at opfylde de krav, der er fastlagt i artikel 19, stk. 1, litra b), i forordning (EU) nr. 528/2012. Der blev for nævnte produkttype konstateret uacceptable risici i de scenarier, hvor der blev foretaget en vurdering af risikoen for menneskers sundhed.
(4)

Samarbejdet om EU-aktioner, der finansieres over Unionens almindelige budget, vedrørende fri bevægelighed for arbejdstagere, koordinering af socialsikringssystemerne og foranstaltninger for migranter, herunder migranter fra tredjelande, bør fortsættes mellem EØS-aftalens kontraherende parter.
(1)

Der findes ikke nogen relevant afgørelse om vurdering og kontrol af ydeevnens konstans for metalbelagte sandwichpaneler til konstruktionsmæssig anvendelse (»sandwichpaneler«). Det er derfor nødvendigt at fastsætte, hvilke systemer for vurdering og kontrol af ydeevnens konstans der skal gælde for sandwichpaneler.
(2)

Under hensyntagen til det faktum, at forankringsanordninger skal hindre eller standse fald fra højde, er det hensigtsmæssigt at vælge et system for vurdering og kontrol af ydeevnens konstans, der omfatter løbende overvågning, vurdering og evaluering af produktionskontrolordningen på fabrikken og kontrolafprøvning af stikprøver udtaget af notificerede produktcertificeringsorgan på fremstillingsstedet eller på fabrikantens opbevaringsfaciliteter —
(5)

Med henblik på at tilpasse bilaget til RID til den tekniske og videnskabelige udvikling er det yderst væsentligt for ekspertkomitéen for RID at vedtage ændringer vedrørende tekniske standarder eller ensartede tekniske forskrifter. Formålet med nævnte ændringer er at sikre, at transporten af farligt gods er sikker og effektiv, samtidig med at der tages hensyn til den videnskabelige og tekniske udvikling i sektoren og udviklingen af nye stoffer og genstande, der kan udgøre en fare under transporten.
(6)

I overensstemmelse med en afgørelse vedtaget af Kommissionen den 1. oktober 2015 (4) underrettede Kommissionen Unionen Comorerne om muligheden for, at landet ville blive identificeret som et ikkesamarbejdende tredjeland med hensyn til bekæmpelse af IUU-fiskeri under henvisning til Unionen Comorernes politik med hensyn til bekvemmelighedsflag, beviser for, at den comoriske flåde udfører ulovligt fiskeri, de comoriske myndigheders dårlige eller ikkeeksisterende overvågnings- og kontrolkapacitet og Unionen Comorernes forældede fiskerilovgivning.
1)

Kommissionen bemyndiges til at forhandle med Republikken Mauritius og i givet fald, forudsat at betingelserne i punkt 3 i dette bilag er opfyldt, til at acceptere ændringer af protokollen med hensyn til følgende spørgsmål: a) revision af fiskerimulighederne og de dertil knyttede bestemmelser i overensstemmelse med protokollens artikel 7 og 8 b) afgørelser om reglerne for sektorstøtten i overensstemmelse med protokollens artikel 5 c) forvaltningsforanstaltninger, der falder inden for Den Blandede Komités beføjelser i overensstemmelse med protokollens artikel 6, stk. 2.
(2)

Den Internationale Søfartsorganisations (IMO's) Komité for Sikkerhed på Søen (MSC) forventes på sin 99. samling (MSC 99), som finder sted den 16.-25. maj 2018, at vedtage ændringer af regel II-1/1 og II-1/8-1 i den internationale konvention om sikkerhed for menneskeliv på søen om computerstyret støtte til fartøjsføreren til sikring af stabilitet i tilfælde af fyldning med henblik på eksisterende passagerskibe (»ændringerne af SOLAS-regel II-1/1 og II-1/8-1«), at godkende de til knyttede retningslinjer om operationelle oplysninger til fartøjsføreren i tilfælde af fyldning af passagerskibe bygget før 1. januar 2014 (»de tilknyttede retningslinjer«) og at vedtage ændringer af International Code for Application of Fire Test Procedures af 2010 (»FTP-koden«).
(5)

For at give Irland mulighed for at afslutte proceduren med at vedtage de love, forordninger og administrative bestemmelser, der er nødvendige for at overholde direktiv 2013/33/EU, er der behov for overgangsforanstaltninger. Da Irland allerede er nået langt med at udarbejde udkast til de foranstaltninger, der gennemfører direktivet i national lovgivning med henblik på vedtagelse, anses det for rimeligt at pålægge Irland at fuldføre proceduren senest den 30. juni 2018 —